AIŠKINAMASIS RAŠTAS

Dėl bendradarbiavimo sutarties pasirašymo

1. **Parengto tarybos sprendimo projekto tikslai ir uždaviniai**

Sprendimo projekto tikslas – pritarti, kad Molėtų rajono savivaldybės administracija (toliau-Savivaldybė) pasirašytų bendradarbiavimo sutartį su Lietuvos automobilių kelių direkcija prie Susisiekimo ministerijos (toliau-Kelių direkcija) dėl  pėsčiųjų tako įrengimo valstybinės reikšmės krašto kelio Nr. 172 Raudondvaris–Giedraičiai–Molėtai (Giedraičių miestelyje suteiktas Vilniaus gatvės pavadinimas) ruože nuo 28,668 iki 29,725 km (toliau-projektas).

Savivaldybė planuoja teikti paraišką ES struktūrinių fondų paramai gauti projektui „Saugaus eismo priemonių diegimas Molėtų rajono Giedraičių miestelyje“ pagal 2014–2020 metų Europos Sąjungos fondų investicijų veiksmų programos 6 prioriteto „Darnaus transporto ir pagrindinių tinklų infrastruktūros plėtra“ 06.2.1-TID-R-511 priemonė „Vietinių kelių vystymas“. Įgyvendinus projektą būtų atnaujinta apie 1060 m. šaligatvio.

Siekiant kompleksiškai parengti pėsčiųjų tako (šaligatvio) įrengimo sprendinius, būtini Savivaldybės ir Kelių direkcijos, kaip atskirų turto valdytojų bendri veiksmai dėl projektavimo procedūrų, statybą leidžiančių dokumentų gavimo ir rangos darbų įgyvendinimo. Tuo tikslu pasirašoma bendradarbiavimo sutartis, kurioje numatyti šalių įsipareigojimai, finansavimo sąlygos ir kt.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymas;

Lietuvos Respublikos Kelių įstatymas;

Kelių direkcijos ir Savivaldybės atstovų 2019-02-13 pasitarimo protokolas Nr. AP-39.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos – pasirašius bendradarbiavimo sutartį su Kelių direkcija bus sudarytos sąlygos įgyvendinti projektą.

Neigiamų pasekmių nenumatoma.

**4. Priemonės sprendimui įgyvendinti**

**-**

**5. Lėšų poreikis ir jų šaltiniai**

Techninio darbo projekto parengimui planuojama panaudoti apie 6000 eurų išKelių priežiūros ir plėtros programos lėšų, šaligatvio įrengimui – apie 150 000 eurų ES fondų lėšų.

**6. Vykdytojai, įvykdymo terminai**

Savivaldybė ir Kelių direkcija. Planuojama projekto įgyvendinimo pradžia 2019 m.